Breüternhab vnd wegen. 
ſchuldig die letſtẽ aͤrtzet / welche als ſye 
verlaſſen haben die recht warhafftig er 
kantnüſſz der ding / auch võ den rechtẽ 
Alten beſchꝛeibert der Freüter gedꝛettẽ / 
vnd auff Auicennã vñ ſeins gleichẽ ge 
fallen / ſeind ſye in ſoliche dicke finſter⸗ 
nüff; gefuͤrt woꝛdẽ. Vñ wo ſolichs len 
ger ſolt gewaͤrt haben / würden wir in 
furtzẽ jarẽ bald nichts rechts / nit allein 
von den kreüteren / ſonder auch von der 
gantzẽ rechtgeſchaffenẽ / vñ erſt beſchꝛi 
denen artzeneyen gewiſſzt haben. Bye 
ſolt ich anzeygen den mißbꝛauch des 
gantzen handels / auch vil ſpꝛüch anzye 
hen vß dẽ Plinio vnd den Altẽ / võ dem 
lob der einfachigẽ kreüter vnd wurtzel 
artzeneyẽ / ich beſoꝛg aber / werd wenig 
dancks erlangt. Auch hab ich mich des 
im anfang bezeügt / dz ich mit nyemãts 
woͤll ſtreitten. Wer nichts wiſſzen vnd 
verſteen will / ð bleib für ſich wie er iſt . 
Dauon durch mich verſtendiger vnnd 
weytleüffiger gnůgſam gehandelet in 
meinem Latiniſchen Berbario. Auch 
wiſſzẽts die gelertẽ wol / vñ ſeind deſſe 
ſpat beredt in irem gewiſſzẽ. Es tragẽ 
aber die cõpoſita meer gelts / bedörffen 
Feiner fo groſſzen kunſt / fo tyeffer erfar 
nüſſz / noch erfantnüſſz der ding / wie 
die kreüter / darumb fo můſſzen alle die 
mit kreüterẽ pꝛacticierẽ hympeler fein, 
¶ Wie etiliche der Altẽ den 
gewaͤchßen das leben 
Empedecles vnd Anaxagoꝛas ſeind 
des ſynns geweſt / das ſye auch den ge 
waͤchßen das leben zůgeben / vnd thyer 
weyter / entpfindilicheit der fre den / d 
traurigkeit / der begirde. Sye auch auß 
teylet wie die thyer / die wurtzel gehal⸗ 
ten für das haubt / die oͤſt für die arm / 
das laub für die überflüſſigkeyten / die 
blůmen vñ frücht für ires leibs frücht / 
welche ire vꝛſach haben vß der erdẽ / ire 
zů ſam̃en haltung vß dem waſſzer / die 
tinigkeyt vnd beſteñtnüß vß dem feroꝛ. 
Dies aber alle ſampt widerfechtet Ari 
ſtoteles in dem bůch das er geſchꝛiben 
von den gewaͤchßen. 
¶ von außteylung 
der Gewaͤchß. 
Theophꝛaſtus theylet alle Ge wacht 
in dꝛey theyl / als baͤum / kreüter / vnnd 
boch ſtenglecht gewaͤchß / das iſt das 
mittel zwiſchen baͤumẽ vnd kreüte ren. 
Seind gemeynklich / etliche wenig auß 
genom̃en / zweyerley geſchlecht / maͤnn 
lich / vnd weiblich. Darnoch ſo wachß⸗ 
ent ettlich ſelb / ettlich võ ſomen / wurtz⸗ 
elen / zweigen / ſtammen / vnd zerhack⸗ 
tem holtz. VUß dißen auch ſeind etiliche 
zam̃ / ettliche wylde / fruchtbar / vnfrucht 
bar / fremde vnd heymiſche / werdẽ vn⸗ 
der ſcheyden von wegen der bletter / blů 
men / frücht / ſomẽ / wurtzelen / rinden / 
materien vnnd ſtam̃en. Wer deſſe wei 
ter vnderſcheydt will wiſſzen / der leß e 
Theophꝛaſtum. 
Alle yrꝛdiſche baͤum ſeind waͤrhaf⸗ 
ſter weder die in den waſſzern. 
Vnd alle wylde baͤum waͤrhafftiger 
weder die zammen. 
Alle feldibaͤum ſeind gemeyngklich 
volfommener vnd feyßter / aber bſeych⸗ 
er / vnnd nit ſo gůt als die vff den ges 
bürgen. 1 8 4 
